stanford-oval/wikipedia huggingface dataset:
ונטספילס (כדורסל)
היסטוריה

הקבוצה נוסדה בשנת 1994, המועדון הגיע לגמר אליפות הליגה פעמיים (1998, 1999). הקבוצה זכתה ברצף של שבע אליפויות ליגה (2000 - 2006). הקבוצה השתתפה גם בצ'מפיונס קאפ בעונת 2002/03 ובגביע יול"ב בעונת 2003/04. הקבוצה זכתה באליפות הליגה הלטבית בפעם השמינית בשנת 2008/09. כמו כן, סיימה הקבוצה במקום הרביעי (2004/05), במקום השלישי (2006/07) ובמקום הרביעי (2009/10) בליגה הבלטית. בעונת 2012/13 זכתה הקבוצה באליפות הליגה הבלטית לאחר ניצחון בגמר מול קבוצת רדופיס פרינאי בסיכום שני מפגשים. בעונת 2013/14 זכתה הקבוצה באליפות התשיעית שלה לאחר ניצחון בסדרת הגמר 1-4 מול קבוצת ואף ריגה.
תארים והישגים

הליגה הלטבית :
אליפות (9): 2000, 2001, 2002, 2003, 2004, 2005, 2006, 2009, 2014
מקום שני: 1998, 1999, 2007, 2011, 2012, 2013
הליגה הבלטית :
אליפות (1): 2013
חצי גמר: 2005, 2007, 2010, 2011
צ'מפיונס קאפ :
חצי גמר: 2003
גביע יול"ב :
רבע גמר: 2005
יורוצ'לנג' :
רבע גמר: 2011, 2012
שחקנים בולטים בעבר ובהווה

| 0 | 1 | 2 |
| --- | --- | --- |
|  ארצות הברית ג'ימי בקסטר  ארצות הברית וורן קרטר  ארצות הברית ברנדון האנטר  ארצות הברית ברנט רייט  ארצות הברית טרנס תומאס |  ארצות הברית אדי שאנון  ארצות הברית ג'רי מקנמרה  ארצות הברית דלרון ג'ונסון  ארצות הברית ריקי קלמונס |  לטביה יניס בלומס  ניגריה אקין אקינגבלה  יווןסרביה דושן יליס  ליטא מריונס פטרויסיוס  ליטא קסטוטיס ששטוקס |
ויקיפדיה הצרפתית

| --- | --- |


 סוג:  אנציקלופדיית אינטרנט חופשית
 הקמה:  23 במרץ 2001 
 בעלות:  קרן ויקימדיה 
 שפה:  צרפתית 
 הרשמה:  לא חובה
 ערכים:  2,638,868
 https://fr.wikipedia.org/ 
 הסטטיסטיקה של ויקיפדיה הצרפתית
  סטטיסטיקת צפיות של ויקיפדיה הצרפתית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הצרפתית (בצרפתית: Wikipédia francophone או Wikipédia en français) היא הגרסה בשפה הצרפתית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. גרסה זו של ויקיפדיה החלה לפעול במרץ 2001 והייתה לאחת המהדורות הבינלאומיות הראשונות של ויקיפדיה.
ויקיפדיה הצרפתית היא הוויקיפדיה החמישית בגודלה, ומוצאם של רוב עורכיה הוא מצרפת, בלגיה, קנדה ושווייץ. מבין הוויקיפדיות בשפות הרומאניות היא הגדולה ביותר, והיא עברה את רף 100,000 הערכים ב-21 באפריל 2005, ואת רף 500,000 הערכים ב-28 במאי 2007. ב-23 בספטמבר 2010 נכתב הערך המיליון בוויקיפדיה הצרפתית, נכון ל-2 במאי 2021 היו רשומים בה מעל 4,085,000 משתמשים.
נכון ל-2 באוקטובר 2024 ישנם בוויקיפדיה הצרפתית 2,638,868 ערכים.
הערות שוליים

↑  סטטיסטיקות של ויקיפדיה הצרפתית
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה הפרסית

| --- | --- |


 סוג:  אנציקלופדיית אינטרנט חופשית
 הקמה:  דצמבר 2003 
 בעלות:  קרן ויקימדיה 
 שפה:  פרסית 
 הרשמה:  לא חובה
 ערכים:  1,014,923
 https://fa.wikipedia.org/ 
 הסטטיסטיקה של ויקיפדיה הפרסית
  סטטיסטיקת צפיות של ויקיפדיה הפרסית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הפרסית (בפרסית: ویکی‌پدیا، دانشنامهٔ آزاد) היא הגרסה בשפה הפרסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. גרסה זו נפתחה בדצמבר 2003 וב-16 בדצמבר 2004 עברה את רף 1,000 הערכים. ב-10 ביולי 2012 עברה ויקיפדיה זו את רף 200,000 הערכים וביולי 2014 את רף 400,000 הערכים. נכון ליולי 2019 הייתה זו הוויקיפדיה ה-18 בגודלה בעולם.
נכון ל-2 באוקטובר 2024 ישנם בוויקיפדיה הפרסית 1,014,923 ערכים ו-4,540 משתמשים פעילים.
הצנזורה המופעלת באיראן על גישה לאינטרנט מופעלת גם על ויקיפדיה הפרסית. מחקר שנעשה בשנת 2013 העלה ש-963 ערכים בוויקיפדיה הפרסית חסומים לגישה באיראן. 871 מערכים אלה נחסמו ישירות, והיתר נחסמו על פי מילות מפתח המופיעות בהם. בערכים החסומים נמצאו כאלה העוסקים בפוליטיקה (ובכלל זה ערך על יחסי איראן–ישראל), בדת, בזכויות אדם ועוד. המחקר מתייחס לחסימת גישה לדפים, ולא צוינה בו התערבות בתכני הערכים בוויקיפדיה הפרסית.
הערות שוליים

↑  List of Wikipedias - Meta, meta.wikimedia.org
↑  All Wikipedias ordered by number of articles.
↑  Colin Anderson, Nima Nazeri, Citation Filtered: Iran's Censorship of Wikipedia, Center for Global Communication Studies (University of Pennsylvania), 7 November 2013
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
הרברט ספינדן

| --- | --- |
אין תמונה חופשית
 לידה:  1879 יורון, ארצות הברית 
 פטירה:  1967 (בגיל 88 בערך) 
 מדינה:  ארצות הברית 
 השכלה:  אוניברסיטת הרווארד 
 
הרברט ג'וזף ספינדן (באנגלית: Herbert Joseph Spinden;‏ 1879 – 1967) היה אנתרופולוג, ארכאולוג והיסטוריון אמנות אמריקאי, שהתמחה בחקר תרבויות אינדיאניות בארצות הברית ומסואמריקה.
ביוגרפיה

ספינדן נולד ביורון (אנ') שבדקוטה הדרומית. ב-1902 הוא החל ללמוד באוניברסיטת הרווארד, וקיבל שם את הדוקטורט בשנת 1909 בנושא אמנות המאיה (אנ') בהדרכתו של אלפרד טוזר (אנ'). במקביל הוא פרסם ב-1908 מחקר על הקבוצת האתנית של הנז פרס (אנ'). עם סיום לימודיו הוא התקבל למוזיאון האמריקאי לתולדות הטבע כמשנה לאוצר המוזיאון. ב-1912 ביצע מחקרים ארכאולוגים בחצי האי יוקטן שבמקסיקו, ובדרום-מערב ארצות הברית. ב-1915 הוא התחיל בפרויקט בן חמש שנים באמריקה המרכזית יחד עם הארכאולוג סילוונוס מורלי (אנ'), ובמקביל לעבודתם המדעית שימשו השניים סוכנים של מחלקת המודיעין של הצי של ארצות הברית (Office of Naval Intelligence) והעבירו מידע, כאשר על ספינדן (סוכן מספר 56) הוטל המשימה להעביר מידע מודיעין על מדינות אמריקה המרכזית וקולומביה.
בשנת 1919 פרסם מחקר על לוחות שנה של מאיה, שיצר מתאם בין לוח המאיה ללוח השנה הגרגוריאני שאותו פרסם בספר "The reduction of Mayan dates" ב-1924, מתאם שעם זאת לא התקבל.
ספינדן נשאר במוזיאון האמריקאי לתולדות הטבע עד 1921, אז עזב והצטרף כאוצר למוזיאון פיבודי של אוניברסיטת הרווארד (אנ') (1921–1926). משם הוא עבר למוזיאון באפלו לאמנויות ומדעים (אנ') בבאפלו (1926–1929), אך את רוב הקריירה שלו עשה במוזיאון ברוקלין בניו יורק, (1929–1951) שם עבד בבניית האוספים הפרה-קולומביאניים והקולוניאליים ממקסיקו, אמריקה המרכזית והדרומית.
בשנים 1936–1937 היה נשיא האיגוד האמריקני לאנתרופולוגיה (אנ').
בשנת 1948 התחתן ספינדן עם הרקדנית איילס גילמור (Ailes Gilmour). נולד להם בן אחד, ג'וזף.
הערות שוליים

↑  Herbert J. Spinden, The Nez Perce Indians
↑  David Browman, Spying by American Archaeologists in World War I
↑  Ruz Lhuillier, Alberto. "Herbert Joseph Spinden." Estudios de Cultura Maya 8.
1 2  Herbert Joseph Spinden
↑  "Memorial Service for Dr. Spinden" (PDF). Putnam County Courier, Carmel, N.Y. 26 באוקטובר 1967. {{cite news}}:  (עזרה)
| --- | --- |
בקרת זהויות :  NLI: 987007273268405171  PLWABN: 9811497694605606  BIBSYS: 90755125  BnF: cb12298514n (data)  CiNii: DA1097988X  GND: 122231422  ISNI: 0000 0001 0862 879X  LCCN: n92087332  LNB: 000191776  NDL: 00913376  NKC: xx0220941  NLA: 35984756  NTA: 072700610  RERO: 02-A003853620  SELIBR: 316998  SUDOC: 077198654  Trove: 1173258  VcBA: 495/259890  VIAF: 225569637   WorldCat (עם VIAF): 225569637
ו' בתמוז

ו' בתמוז הוא היום השישי בחודש העשירי 
בשנה העברית, למניין החודשים מתשרי, והיום השישי בחודש הרביעי 
למניין החודשים מניסן. ו' בתמוז לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה.
חגים ומועדים

תענית ציבור קהילתית בקהילה היהודית באוסטראה.
אירועים היסטוריים

ה'ב' (לפי אחת המסורות) – שריפת התלמוד: בפריז נשרפו מאות ספרי תלמוד בתום משפט פריז.
ה'ת"ח – נטבחו יהודי הקהילות בטולטשין והומיה בגזירות ת"ח ת"ט
ה'תשי"ג – אתל ויוליוס רוזנברג מוצאים להורג בארצות הברית אחרי שהורשעו בריגול לטובת ברית המועצות ובמסירת סודות הגרעין האמריקאיים
ה'תשל"ו – חטופי מטוס אייר פראנס באנטבה משוחררים במבצע יונתן
ה'תשנ"ד – ישראל והוותיקן מכוננות יחסים דיפלומטיים מלאים
נולדו

ה'תרפ"ו – אבשלום חביב, חבר האצ"ל ואחד מעולי הגרדום (נהרג בה'תש"ז)
ה'תשי"ד – רמי פורטיס, זמר ומלחין
ה'תשל"ב – מיכל ינאי, שחקנית ומגישת טלוויזיה ישראלית
נפטרו

ה'תקט"ז – רבי ישראל יעקב אלגאזי, הראשון לציון ורבה הספרדי של ירושלים (נולד ב-ה'ת"ם)
ה'תקמ"ו – רבי חיים די לה רוזה, מקובל מתלמידי הרש"ש ומחבר ספר "תורת חכם" העוסק בענייני קבלה
ה'תרמ"ה – הרב יעקב ספיר, שד"ר, תייר מחבר "אבן ספיר" על יהדות תימן
ה'תרפ"ה – רבי משה הגר מקוסוב, האדמו"ר הרביעי בשושלת קוסוב ומחבר הספר "לקט עני" (נולד ב-ה'תרט"ו)
ה'תשל"ו – סא"ל יוני נתניהו (יוני), מפקד כוח הפריצה במבצע לחילוץ חטופי מטוס אייר פראנס באנטבה, אשר נקרא לבסוף על שמו – מבצע יונתן (נולד ב-ה'תש"ו)
ה' בתמוז – ז' בתמוז
תמוז
ויקיפדיה הצ'כית

| --- | --- |


 סוג:  אנציקלופדיית אינטרנט חופשית
 הקמה:  3 במאי 2002 
 בעלות:  קרן ויקימדיה 
 שפה:  צ'כית 
 הרשמה:  לא חובה
 ערכים:  554,187
 https://cs.wikipedia.org/ 
 הסטטיסטיקה של ויקיפדיה הצ'כית
  סטטיסטיקת צפיות של ויקיפדיה הצ'כית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הצ'כית (בצ'כית: Česká Wikipedie) היא הגרסה בשפה הצ'כית של אנציקלופדיית האינטרנט החופשית ויקיפדיה. היא נוסדה במאי 2002 ונכון ל-2 באוקטובר 2024 ישנם בה 554,187 ערכים ו-2,004 משתמשים פעילים.
היסטוריה

הערכים הראשונים החלו להיכתב בנובמבר 2002, ועד אוקטובר 2003 נכתבו בה 1,000 ערכים. ביוני 2008 נכתב הערך ה-100,000, ונכון ליולי 2019 עמדה ויקיפדיה הצ'כית במקום ה-27 בדירוג הויקיפדיות מבחינת מספר ערכים.
הערות שוליים

↑  All Wikipedias ordered by number of articles.
ו. מרווין ווטסון

ויליאם מרווין ווטסון (באנגלית: William Marvin Watson;‏ 6 ביוני 1924 - 26 בנובמבר 2017) היה יועצו של נשיא ארצות הברית לינדון ג'ונסון בשנים 1965–1968 והמנהל הכללי של דואר ארצות הברית מאפריל 1968 עד תום נשיאותו של ג'ונסון בינואר 1969.
ראשית חייו

ו. מרווין ווטסון נולד באוקהרסט, טקסס. הוא סיים לימודי תואר ראשון בכלכלה ותואר שני במנהל עסקים באוניברסיטת ביילור, שם הוא החל ללמוד מלכתחילה על סמך מלגת מוזיקה.
במלחמת העולם השנייה התגייס ווטסון לחיל הנחתים של ארצות הברית והשתתף בקרבות במערכה באוקיינוס השקט בשלבים האחרונים של המלחמה.
קריירה פוליטית

ב-1948 החל ווטסון לעבוד עבור לינדון ג'ונסון כאשר הוא התמודד על מועמדות המפלגה הדמוקרטית לסנאט של ארצות הברית. באותה תקופה לא הייתה נוכחות ראויה לציון של המפלגה הרפובליקנית בטקסס, כך שההצבעה בבחירות המקדימות הייתה כבר למעשה הצבעה בבחירות הכלליות.
הוא המשיך להיות פעיל בפוליטיקה המקומית כ"איש של ג'ונסון", והתקדם עד שהיה לראש המפלגה הדמוקרטית בטקסס. ב-1960 הוא סייע לארגן הן את מסע הבחירות של ג'ון פיצג'רלד קנדי ושל לינדון ג'ונסון בטקסס, והן עבד ישירות עבור ג'ונסון כעוזר במסע הבחירות בכל רחבי ארצות הברית. במהלך שנותיו של ג'ונסון כסנאטור וכן בשנותיו כסגן הנשיא, התבקש ווטסון מספר פעמים על ידי ג'ונסון להיות חבר בצוותו, אך הוא דחה את ההצעות והעדיף את החירות של להיות יועץ עצמאי על פני להיות מועסק על ידו.
בבחירות לנשיאות של 1964 ביקש ג'ונסון מווטסון לארגן את ועידת המפלגה הדמוקרטית הארצית שהתקיימה באטלנטיק סיטי. ווטסון ראה את הצורך להעביר מצוות הוועידה רבים מנאמני משפחת קנדי, שכן הוא היה משוכנע שהם פעלו לאלץ את ג'ונסון לקבל את רוברט קנדי כשותפו למירוץ, או לגרום לנציגי הוועידה לבחור בו כמועמד המפלגה לנשיאות במקומו של ג'ונסון.
ב-1965, לאחר שג'ונסון נבחר לתקופת נשיאות שנייה, מונה ווטסון לתפקיד היועץ למינויים של הנשיא (תפקיד שהיה זהה לתפקיד ראש סגל הבית הלבן למעט התואר עצמו), וסייע לתאם את העברת רוב סדר היום של "החברה הגדולה" (Great Society) במדיניות הפנים.
באפריל 1968 מונה ווטסון כמנהל הכללי של דואר ארצות הברית, תפקיד בו הוא כיהן עד תום נשיאותו של ג'ונסון בינואר 1969.
שנותיו האחרונות

לאחר סיום עבודתו בממשל היה ווטסון בעל תפקיד בחברת Occidental Petroleum (אנ'), שם הוא עבד יחד עם ארמנד האמר. הנשיא ריצ'רד ניקסון הציע לו את משרת שגריר ארצות הברית באוסטרליה, אך הוא דחה את ההצעה כדי שיוכל לבלות יותר זמן עם משפחתו.
בינואר 1973 הוא נשא את ההספד בהלוויה הממלכתית של ג'ונסון, בו הוא הדגיש את המסירות האיתנה של הנשיא לקידומה של אמריקה.
בשנים 1979–1987 שימש ווטסון כנשיא הקולג' הבפטיסטי של דאלאס (כיום האוניברסיטת הבפטיסטית של דאלאס (אנ')).
ו. מרווין ווטסון נפטר ב-26 בנובמבר 2017, בגיל 93. הוא היה האחרון מחברי הקבינט של ג'ונסון שנותר בחיים. הוא נטמן בבית הקברות המדינתי של טקסס, באוסטין.
לקריאה נוספת

McFeeley, Neil D. (March 1987). Appointment of Judges: The Johnson Presidency, pp. 47-51
וולפגנג אולמן

| --- | --- |

 לידה:  29 במרץ 1935 דרזדן, גרמניה הנאצית 
 פטירה:  24 באוגוסט 2020 (בגיל 85) דרזדן, הרפובליקה הפדרלית של גרמניה 
 הישג בולט:  השתתפות בתחרות מועמדים של אליפות העולם בשחמט 1972
 הדרגה הגבוהה ביותר:  רב אמן משנת 1959
 מד כושר מרבי:  2575 (ינואר 1978)
 מד כושר נוכחי:  2312 (נפטר)
 מקצוע נוסף:  כותב ספרי עיון 
 מדינה:  גרמניה המזרחית, גרמניה
 
וולפגנג אולמן (בגרמנית: Wolfgang Uhlmann;‏ 29 במרץ 1935 – 24 באוגוסט 2020) היה שחמטאי גרמני בדרגת רב אמן, שהיה אלוף גרמניה המזרחית בשחמט מספר פעמים, והשתתף באליפות העולם בשחמט.
ביוגרפיה

וולפגנג אולמן נולד בדרזדן. החל לשחק בגיל 11 בהדרכת אביו. בשנת 1951 הוא זכה באליפות גרמניה המזרחית לנוער. בשנת 1954 זכה באליפות גרמניה המזרחית, ובסך הכל זכה בתואר זה 11 פעמים.
בשנת 1971 הוא העפיל לתחרות מועמדים, אך הודח ברבע הגמר על ידי בנט לארסן. במהלך שנות ה-60 ושנות ה-70 של המאה ה-20 הוא זכה במספר רב של תחרויות.
הוא נחשב למומחה עולמי בהגנה צרפתית.
נפטר ב-24 באוגוסט 2020.
קבלת דרגות בינלאומיות

1956 - אמן בינלאומי
1959 - רב-אמן.
וולפגנג אולמן במשחקי אולימפיאדת השחמט

בין השנים 1956 ל-1990 השתתף וולפגנג אולמן ב-11 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1956 | 1 | גרמניה המזרחית |  | 8 מ-16 | 3+ 10= 3- | 50.0 | 20 קבוצתי, 16 אישי |
|  1958 | 1 | גרמניה המזרחית |  | 10.5 מ-17 | 9+ 3= 5- | 61.8 | 6 קבוצתי, 9 אישי |
|  1960 | 1 | גרמניה המזרחית |  | 9 מ-16 | 5+ 8= 3- | 56.3 | 9 קבוצתי, 13 אישי |
|  1962 | 1 | גרמניה המזרחית |  | 12 מ-17 | 7+ 10= 0- | 70.6 | 8 קבוצתי, 4 אישי |
|  1964 | 1 | גרמניה המזרחית |  | 15 מ-18 | 13+ 4= 1- | 83.3 | 15 קבוצתי, 1 אישי |
|  1966 | 1 | גרמניה המזרחית |  | 13 מ-18 | 9+ 8= 1- | 72.2 | 9 קבוצתי, 3 אישי |
|  1968 | 1 | גרמניה המזרחית |  | 10 מ-16 | 5+ 10= 1- | 62.2 | 10 קבוצתי, 10 אישי |
|  1970 | 1 | גרמניה המזרחית |  | 10 מ-16 | 5+ 10= 1- | 62.2 | 9 קבוצתי, 15 אישי |
|  1972 | 1 | גרמניה המזרחית | 2530 | 10 מ-18 | 6+ 8= 4- | 55.6 | 10 קבוצתי, 23 אישי |
|  1988 | 1 | גרמניה המזרחית | 2505 | 7 מ-13 | 3+ 8= 2- | 53.8 | 17 קבוצתי, 44 אישי |
|  1990 | 3 | גרמניה המזרחית | 2505 | 6 מ-10 | 4+ 4= 2- | 60.0 | 25 קבוצתי, 31 אישי |
משחקים מוסברים (באנגלית) > 1960

בובי פישר מול וולפגנג אולמן, 2.7.1960,In Memory of Wolfgang Uhlmann   Fischer vs Uhlmann (1960)
הערות שוליים

↑  Uhlmann, Wolfgang - Men's Chess Olympiads, באתר OlimpBase
| --- | --- |
בקרת זהויות :  NLI: 987007279302705171  BIBSYS: 90109731  GND: 128919744  ISNI: 0000 0000 2535 1676  LCCN: n85804963  NKC: mzk2013768644  NTA: 070970408  VIAF: 60148150   WorldCat (עם VIAF): 60148150 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
וימבלדון ופאטני קומונז

| --- | --- |

 מידע כללי
 תאריך הקמה:  1871 
 נתונים ומידות
 שטח:  4.6 קילומטר רבוע
 מיקום
 מדינה:  הממלכה המאוחדת הממלכה המאוחדת
 מיקום:  לונדון 
 קואורדינטות:  51°25′47″N 0°14′18″W﻿ / ﻿51.429722222222°N 0.23833333333333°W﻿ / 51.429722222222; -0.23833333333333
 www.wpcc.org.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסוימבלדון ופאטני קומונז(למפת לונדון רגילה) קנט סארי בר. בקי. הרטפורדשייר אסקסוימבלדון ופאטני קומונז(למפת רובע מרטון רגילה) וימבלדון ופאטני קומונז(למפת רובע מרטון מוגדלת) וימבלדון ופאטני קומונז
 
טחנת הרוח וימבלדון, פברואר 2005
וימבלדון ופאטני קומונז (באנגלית: Wimbledon Common) הוא פארק ציבורי גדול המצוי בדרום מערב לונדון. שטחו 4.6 קמ"ר והוא מורכב משלושה אזורים - אזור "וימבלדון קומון" (Wimbledon Common), אזור "פאטני הית'" (Putney Heath) ואזור "פאטני קומון" (Putney Lower Common) המרוחק 2.4 ק"מ משני האזורים האחרים.
היסטוריה

הפארק נוצר בעקבות חוק וימבלדון ופאטני קומונס משנת 1871 (Wimbledon and Putney Commons Act of 1871) המגן על השטחים ואוסר על בנייה במקום למעט למטרות נופש ופנאי.
הפארק כולל אזור של ביצות וכן מספר אזורים מיוערים. בשל הצמחייה והחרקים הייחודיים המצויים במקום הפארק מיועד להפוך לאזור שימור מיוחד.
תקציב שימור הפארק הוא כמיליון ליש"ט והוא ממומן מתקציבי חמשת רובעי לונדון בהם גובל הפארק.
בפארק ניצבת טחנת הרוח וימבלדון.
וים קוק

וילם "וים" קוק (בהולנדית: Willem "Wim" Kok,‏ 29 בספטמבר 1938 - 20 באוקטובר 2018) היה פוליטיקאי הולנדי שעמד בראש מפלגת העבודה ההולנדית בשנים 1986–2001 וכיהן כראש ממשלת הולנד בשנים 1994–2002.
ביוגרפיה

קוק נולד בספטמבר 1938 במחוז דרום הולנד. בשנת 1961 סיים לימודי מנהל עסקים והחל לעבוד באיגודים מקצועיים. הוא ניהל איגוד מקצועי סוציאליסטי גדול בשנים 1973–1986. בשנת 1986 עזב קוק את האיגוד על מנת להיכנס לפוליטיקה. ב-3 ביוני של אותה השנה הוא נבחר לראשונה לבית הנבחרים. עם כניסתו של קוק לבית הנבחרים, הודיע מנהיג מפלגת הלייבור על פרישתו, וקוק נבחר להחליפו. הוא שימש כמנהיג המפלגה והאופוזיציה לממשלתו של רוד לוברס. בשנת 1989 הוביל את המפלגה בבחירות הארציות. אמנם המפלגה נחלשה במעט, אך הצטרפה לממשלתו השלישית של לוברס, ובכך אפשרה את קיומה. קוק עצמו התמנה לשר הכלכלה ולסגנו של לוברס. הוא החזיק בתפקיד זה עד סוף כהונת הממשלה בשנת 1994.
בבחירות שהתקיימו ב-3 במאי 1994 מפלגת הלייבור הפכה למפלגה הגדולה ביותר בפרלמנט. לאחר משא ומתן ארוך, קוק הצליח להרכיב ממשלה עם המפלגות הליברליות מפלגת העם למען חופש ודמוקרטיה ודמוקרטים 66. ממשלתו של קוק נחשבה לפורצת דרך מכיוון שזו הייתה הממשלה הראשונה מאז שנת 1908 שבה לא הייתה חברה שום מפלגה נוצרית-דמוקרטית.
מטרה מרכזית של ממשלתו של קוק הייתה להוריד את אחוז האבטלה, לאחר מיתון כלכלי קשה של שנים. מדיניות הממשלה הייתה הפחתת מס, תמיכה בתעסוק ושיפור תשתיות. בתקופה זו התרחש טבח סרברניצה בבוסניה והרצגובינה אשר עורר סערה גדולה בשל נוכחותם של חיילי הולנד בבוסניה. הסערה גרמה לנפילתה של הממשלה בשנת 1998. בבחירות שהתקיימו באותה השנה קוק ניצח שוב ושימר את הממשלה במבנה זהה.
ב-15 בדצמבר 2001 הכריז קוק על פרישתו מהפוליטיקה הלאומית לאחר הבחירות שיתקיימו במאי 2002. לאחר עזיבתו, המשיך קוק בפיקוח על עסקים רבים (בין השאר גם של ו-KLM).
קוק היה נשוי ואב לשלושה ילדים. בשנת 2003 קיבל תואר של כבוד מאוניברסיטת מינסטר.
נפטר ב-20 באוקטובר 2018.
ו' בכסלו

ו' בכסלו הוא היום השישי בחודש השלישי 
בשנה העברית, למניין החודשים מתשרי, והיום השישי בחודש התשיעי 
למניין החודשים מניסן.
על פי הלוח העברי הקבוע, פרשת בר המצוה של ילד שנולד בו' כסלו היא תמיד פרשת ויצא.
חגים ומועדים

יום הזיכרון לדוד בן-גוריון
אירועים היסטוריים

ה'תשכ"ד – נרצח נשיא ארצות הברית, ג'ון פ. קנדי
ה'תשל"ו – החלטה 3379 של העצרת הכללית של האו"ם: האו"מ מקבל החלטה המשווה את הציונות לגזענות, ההחלטה בוטלה ב-1991
נולדו

ה'תר"ט – הרב יוסף חיים זוננפלד, רבה הראשון של העדה החרדית (נפטר ב-ה'תרצ"ב)
ה'תרמ"ה – יצחק בן-צבי, נשיאה השני של מדינת ישראל (נפטר ב-ה'תשכ"ג)
ה'תש"ג – דניאל בארנבוים, פסנתרן ומנצח
ה'תש"ה – יצחק מרדכי, חבר הכנסת ושר הביטחון לשעבר
ה'תשל"ז – אברהם טל, זמר ומוזיקאי ישראלי
נפטרו

ה'תש"ה – הרב ישעיה קרלינסקי,  רב ליטאי,  ומראשי אגודת הרבנים בארצות הברית
ה'תש"ו – יהושע חנקין, מראשי הפעילים לרכישת קרקעות להתיישבות בארץ ישראל (נולד ב-ה'תרכ"ה)
ה'תשי"ח – הרב חיים מיכאל דב ויסמנדל, רב חרדי מפעילי ההצלה הבולטים בתקופת השואה (נולד ב-ה'תרס"ד)
ה'תשכ"ד – נשיא ארצות הברית ג'ון פ. קנדי (נרצח) (נולד ב-ה'תרע"ז)
ה'תשכ"ח – הרב דב מאיר רובמן, ראש ישיבת "אור תורה" בווילקומיר שבליטא ומייסד וראש ישיבת תפארת ישראל ותפארת הכרמל בחיפה (נולד ב-ה'תרנ"ה)
ה'תשל"ד – דוד בן-גוריון, ראש הממשלה הראשון של מדינת ישראל (נולד ב-ה'תרמ"ז)
ה'תשנ"ה – רבי יחזקאל שרגא ליפשיץ הלברשטאם, האדמו"ר השלישי בשושלת סטרופקוב (נולד ב-ה'תרס"ח)
ה'תשס"ג – אסתר רזיאל-נאור, חברת הכנסת ופעילה באצ"ל (נולדה ב-ה'תרע"ב)
ה' בכסלו – ז' בכסלו
כסלו
דוד בן-גוריון
וילהלם גליזה

| --- | --- |
אין תמונה חופשית
 לידה:  21 ביוני 1915 זלוטוריה, רפובליקת פולין 
 פטירה:  12 ביוני 1993 (בגיל 77) היידלברג, הרפובליקה הפדרלית של גרמניה 
 ענף מדעי:  אסטרונומיה
 מקום מגורים:  גרמניה
 מקום לימודים:  אוניברסיטת ורוצלב 
 מנחה לדוקטורט:  אוגוסט קופפ 
 פרסים והוקרה:  אסטרואיד 1823 גליזה
 תרומות עיקריות
 זיהוי כוכבים קרובים, קטלוג גליזה לכוכבים קרובים
 
וִילְהֶלְם גְלִיזֶה (גרמנית: Wilhelm Gliese‏, 21 ביוני 1915 – 12 ביוני 1993) היה אסטרונום גרמני שנודע בשל עבודתו לזיהוי הכוכבים הקרובים למערכת השמש ויצירת קטלוג גליזה לכוכבים קרובים המתעד אותם.